en da en sv da de da da cs da da da da da da da da nb nb da da en da da nb nb da da da da da da da da da da nb da nb nb da da da da da da da da da da da da da da da da en en en da da nb nb da da en da en hu da sv de es da da da da da da da nb nb da da da en da da nb en sv de nl da da da de da ca da de da da da da en da da da cs da cs da da da cs da de cs da da de de cs cs cs da de de da da da da cs da cs cs cs de da cs sv da da da cs da de cs da cs da da cs en da da da cs da da cs cs cs da da cs cs da da da cs de da cs da cs da da en cs da da da en da en da da en da da en da uk da
Book me up, Scotty!: august 2015
onsdag den 26. august 2015
Bogen er desværre udsolgt fra forlaget, men den kan købes brugt på bogbasen.dk (75,-) eller i engelsk udgave på amazon.co.uk (£6.29)
Oscar Wao & hans korte og forunderlige liv af Junot Díaz er en bog, som jeg har tænkt på at læse i flere år, men som jeg af uanede grunde er blevet ved med at glemme alt om igen. Det er typisk mig, at udsætte den slags, og nu har jeg udsat det så tilpas længe, at bogen er fuldstændig udsolgt fra forlaget. Heldigvis kan den købes brugt på bogbasen.dk eller som ny (dog på engelsk) på Amazon.
Jeg synes den lyder utroligt spændende og meget humoristisk. Jeg tror det, der fanger min interesse allermest er, at den behandler kultursammenstødet mellem Oscar Waos rødder og nuværende levevilkår. Temaet omkring det, at man ikke rigtig hører til hverken det ene eller andet sted er højaktuelt og jeg kender mange med rødder i andre lande, som fortæller at de er lidt for danske i oprindelseslandet og lidt for arabiske (eksempelvis) i Danmark.
En ægte latino har lækkert hår, styr på damerne og machostil. Oscar har ingen af delene. Godt nok er han fra Den Dominikanske Republik, men han er også tyk, nørdet og fatalt jomfruelig.
En fortælling om de nye amerikanere, der ikke opgiver deres oprindelseskultur, men i stedet blander nyt og gammelt og lever i et ekstremt vitalt og vibrerende mellemrum.
Indsendt af Maria kl. 21.00 Ingen kommentarer:
Send med mailBlog om dette!Del via TwitterDel via FacebookDel på Pinterest
søndag den 23. august 2015
I samarbejde med Plusbog, har jeg fået lov til at udlodde en bog og lidt boglir i anledning af, at jeg har nået 500 følgere på Instagram. Bogen er den anmelderroste: ”Alt det lys vi ikke ser” af Anthony Doerr. Så  hvis du kunne tænke dig at vinde, så hop over på min Instagram-profil, @bookmeupscotty og læs hvordan.
Indsendt af Maria kl. 19.54 2 kommentarer:
onsdag den 19. august 2015
Orhan Pamuk - Mit navn er rød: desværre udsolgt fra forlaget.
Mo Yan - Hvidløgsballaderne: 169,- hos plusbog.dk
J.M. Coetzee - Vanære 89,- hos plusbog.dk.
Jeg har forsømt ondagsønsker de sidste to onsdage. Det skyldes ikke, at jeg ikke kunne finde litteratur, jeg ønsker mig (her har jeg ingen problemer!), men jeg har bare haft en masse at se til. Derfor er der simpelthen tredobbelt onsdagsønske i dag. Fælles for de tre bøger er, at de alle har modtaget Nobelprisen i litteratur.  Læs forlagenes beskrivelser af de enkelte bøger herunder:
Orhan Pamuk - Mit navn er Rød:
Pamuks hidtil mest farverige roman. En spændende historie fyldt med humor, ironi og fortællertekniske finesser. Handlingen, der er en mordgåde indflettet i en kærlighedshistorie, udspilles i Istanbul i løbet af ni vinterdage i 1591. Den foregår i et bogillustratormiljø i en tid, hvor bøger stadig blev skrevet i hånden af kalligrafer og illustreret af billedkunstnere.
Mo Yan - Hvidløgsballaderne
Bønderne i Paradis Amt har længe levet under fattige og svære kår. Regeringen har opfordret dem til at dyrke hvidløg, men overproduktion gør det umuligt at komme af med afgrøderne. Magtesløse må bønderne se deres høst rådne på marken under den brændende sol. Deres utilfredshed eksploderer til sidst i et voldsomt oprør, men i den nådesløse bølge af efterfølgende massearrestationer går ingen fri, hverken familier, venner og elskende.   Hvidløgsballaderne er en brutal og smuk roman om en gruppe bønders oprør mod det korrupte og diktatoriske kinesiske bureaukrati i 1980’ernes Kina. Med sin særegne stil skaber Mo Yan en verden fuld af overvældende dufte, smage og synsindtryk, hvor de mest grusomme handlinger skildres med samme ligefremhed som de elskendes kærtegn.
J.M. Coetzee - Vanære
I betragtning af hans alder, tooghalvtreds og fraskilt, synes han selv, at han har løst problemet med sex ganske godt. Hver torsdag eftermiddag kører han ud til Green Point. Præcis klokken to trykker han på summerknappen ved indgangen til Windsor Mansions, nævner sit navn og træder ind. Ved døren til nr. 113 står Soraya og venter på ham. Sådan begynder historien om David Lurie. En desillusioneret litteraturprofessor i Capetown, der om aftenen kæmper med at komponere en kammeropera og ellers er tilfreds med 90 minutters kvindeligt selskab om ugen.  En dag er Soraya pludselig væk. For at udfylde tomrummet indleder David Lurie et forhold til en af sine studerende. Efter en anklage for sexchikane bliver han tvunget til at tage sin afsked og flytter ud til sin datter Lucy på hendes ensomt beliggende gård. Opholdet udvikler sig til et mareridt, da et brutalt overfald vender op og ned på alle hans forestillinger og truer med at ødelægge hans datter.
Indsendt af Maria kl. 21.00 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Nobelprisen i litteratur, Onsdagsønsker
tirsdag den 18. august 2015
Hvor køber I bøger på nettet?
Billedet er lånt på Tumblr.
Hvis jeg søger en bestemt bog på dansk, starter jeg altid ud med at tjekke priser på:
Herefter ender jeg som oftest med at bestille fra en af nedenstående sider: www.saxo.com
Bestillinger hos Plusbog forudsætter medlemskab, men du får første uge gratis, hvilket vil sige at din første ordre kan bestilles uden binding. Herefter koster det 99,- om måneden.
Medmindre bøgerne kan fås billigere hos Gyldendals- eller Samlerens Bogklub, hvor jeg er medlem.
Ovenstående er bogklubber og forudsætter naturligvis også medlemskab. Når du melder dig ind, får du tre bøger gratis, men forpligter dig til at købe to bøger til klubpris. Herudover får du hver måned tilbudt månedens bog, som du skal huske at afmelde, hvis ikke du ønsker den.
Hvis jeg er på udkig efter brugte bøger på dansk, bruger jeg altid Bogbasen:
Hvis jeg søger bøger på engelsk, tjekker jeg som regel nedenstående:
Fordelen ved Bookdepository og Wordery er, at de har gratis fragt og begge afsender fra EU, så du skal ikke bekymre dig om told.
Hvor køber du dine bøger online?
Indsendt af Maria kl. 12.46 6 kommentarer:
Send med mailBlog om dette!Del via TwitterDel via FacebookDel på Pinterest
torsdag den 13. august 2015
Boganmeldelse: Memories of My Melancholy Whores af Gabriel García Márquez
Jeg tilbragte forrige weekend hos min bror, som havde fødselsdag. Han havde primært ønsket sig bøger og derfor fik han ovenstående lækre stak. Det endte med at min kæreste og jeg overnattede. Og jeg, som altid har svært ved at sove, lå vågen hele natten. Heldigvis lå min brors gaver klar og jeg gav mig i kast med Memories of My Melancholy Whores af Gabriel García Márquez. Der gik ikke mange timer, før den var læst og faktisk læste min bror den også i et hug næste aften. Det er vel næsten unødvendigt at nævne, at den var god. Læs den fulde anmeldelse herunder.
Titel: Memories of My Melancholy Whores
Forfatter: Gabriel García Márquez
I korte træk handler bogen om, at hovedpersonen oplever kærlighed for første gang, det år han fylder 90. Hovedpersonen er journalist og til trods for hans alder, skriver han stadig en ugentlig klumme til avisen. Han beskriver sig selv som værende fattig og grim og vi får at vide, at han aldrig har haft sex uden at betale for det. Han ønsker at forære sig selv en gave i anledning af hans 90 års fødselsdag; at elske med en jomfru. Den lokale bordelmutter disker op med en 14-årig pige, som sover da han skal se hende. Hun arbejder på en fabrik for at forsørge sin familie og er udmattet efter dagens strabadser. Han nænner ikke at vække hende og lægger sig i stedet til at sove ved hendes side. Selvom de ikke kommunikerer hverken fysisk eller psykisk, bliver han betaget af hende og bliver ved at bede bordelmutteren om flere nætter med pigen. Forholdet til den 14-årige pige bliver hovedpersonens første og eneste rene kærlighed og selvom han begærer hende, rører han hende aldrig. Dog får han udlevet sine kødelige fantasier via hans klumme, som i stigende grad forvandles til erotiske tekster.
Jeg læste bogen på engelsk og det var relativ nem læsning. For at starte med det vigtigste kan jeg sige at den er god, rigtig god. Min første tanke var, at den mindede mig meget om Lolita af Nabokov, da begge historier centrerer sig omkring begær efter en ung pige. Et emne, som vækker mange modsatrettede følelser i mig. Jeg væmmes ved tanken, men er nysgerrig efter at høre mere. Jeg blev allerede fanget af fortællingen fra side et, da den starter in medias res med at hovedpersonen fortæller om den gave han ønsker at give sig selv (natten med en ung jomfru). Som tidligere nævnt, fangede den i en sådan grad, at jeg læste den i løbet af natten.
Jeg synes der er noget smukt over, at opleve sin første kærlighed som 90-årig. Det er skønt at blive mindet om, at man aldrig bliver for gammel til forelskelse, begær og kærlighed. Historien er på mange måder en hyldest til livet, men den bliver aldrig pladderromantisk eller sentimental. Hele historien er skrevet med humor og Márquez bruger især hovedpersonenes alder/skavanker som buffer for fortællingens poesi.
Historien efterlader læseren med en masse ubesvarede spørgsmål. Der er rig mulighed for egen tolkning og slutningen defineres i virkeligheden primært af den, der læser.
Det er en af de historier, man tænker videre over efter endt læsning, hvilket virkelig er noget jeg værdsætter i min læsning.
Jeg har 100 års ensomhed liggende og venter på mig, og nu glæder jeg mig endnu mere til at få den læst!
Indsendt af Maria kl. 19.47 Ingen kommentarer:
Send med mailBlog om dette!Del via TwitterDel via FacebookDel på Pinterest
Nyere indlæg Ældre indlæg Start
Abonner på: Indlæg (Atom)
På Book me up, Scotty! blogger jeg løs om bøger og kultur. Du finder flest boganmeldelser, men også anbefalinger og tanker om kulturliv og litteraturens verden. Jeg elsker at tale om de bøger, jeg læser, så efterlad gerne en kommentar, hvis du har noget på hjerte. God fornøjelse!
Litterære arrangementer og bogevents
Hvor køber I bøger på nettet?
Boganmeldelse: Memories of My Melancholy Whores af...
Få 60 dages gratis streaming, når du benytter koden BookmeupStream
Rejser tema. Leveret af Blogger.